60 norske børn og voksne er blevet snydt af nordjysk sommerhusudlejer, der mandag eftermiddag er blevet meldt til politiet. Selv om lejen for længst er betalt, så stod der ingen sommerhuse klar til 17 familier, der i den her uge holder ferie i Hjørring-om

De norske familier troede, at de skulle bo i sommerhus under Dana Cuppen. Det havde de i hvert fald betalt for, men da de ankom var husene allerede udlejet eller også eksisterede de slet ikke. - Jeg er meget skuffet. Og vi føler os groft udnyttede og snydt, siger Anette Sassbender til TV2/NORD. Ud af de 28 familier fra den norske by Lena, der er rejst med børnene til Dana Cup i Hjørring er det kun de 11 familier, der har fået det sommerhus som de skulle have. De øvrige 17 familier er blevet snydt af udlejeren Keld Frost fra Ingstrup ved Løkken. Enten så kan han ikke eller så vil han ikke betale nordmændene de omkring 75.000 kroner tilbage. - Jeg har ikke snydt bevidst. Det kunne jeg aldrig drømme om, siger Keld Frost, der for 16 år siden var involveret i sommerhusudlejningsfirmaet Grønhøj Sommerland, som dengang gik konkurs og 70 tyske familier måtte vinke farvel til omkring en halv million kroner. Bookningen af sommerhusene er sket helt uden om Dana Cup.